Maakunnallinen kirjamessutyöryhmä                                         Muistio

Aika                    27.2.2014 klo 13–15

Paikka                Turun kaupunginkirjasto, pieni neuvotteluhuone

Läsnä                  Ulla-Maija Maunu,Tku

                             Päivi Autere, Tku

                             Gunnar Högnäs, Tku

                             Hannele Luomanen, Rusko

                             Harriet Breider, Kemiö

                             Minna Leinonen, Paimio

                             Tiina Salo, Raisio, pj

1. **Messuosasto**

Messuosasto on samalla paikalla A-hallissa kuin Vaski-kirjastoilla 2013. Osaston seinät, otsalaudat ja osaston ilme tulee uusia niin, että ilme viestii koko maakunnan + Kirjastot.fi:n osallistumisesta.

Osaston teemana on e-aineisto, joten yhtenä elementtinä olisi e-kirjalogo (Kifi), muita mahdollisesti elementtejä kartta, jossa olisi merkitty kimpat ja niiden sisällä kunnat sekä mahdollisesti tyylitelty tammi. Kaikki tekstit ja muu yhteinen messuaineisto tulee olla sekä suomeksi että ruotsiksi. Suunnittelussa painotetaan pitkäikäisyyttä, eli seiniä voidaan käyttää jatkossakin pienin muutoksin. Kimppojen ja kuntien omia logoja ei laiteta seiniin tai otsalautoihin.

Sovittiin, että seuraavaan palaveriin tai jo aiemmin selvitämme seuraavat asiat:

* 1. Päivi tiedustelee Turun kaupungin museokeskuksen näyttelytoimiston mahdollisuuksia osallistua osaston suunnitteluun. Sen jälkeen otamme mahdollisesti yhteyttä KGM:n.
	2. Gunnar selvittää, onnistuuko seinäprojisoinnin käyttö messukeskuksessa ja onko meillä mahdollisuus saada riittävän hyvää laitetta.
	3. Ulla-Maija ehdottaa Päivi Litmanen-Peitsalalle palaveriaikaa Kirjastot.fin osallistumisesta ja mahdollisesta Ylen nuorisokanavien messuohjelmien mukaantulon neuvottelusta.

Ehdotetaan YLE:lle, että ovat mukana osastolla esim. Silence-tuolin kanssa ja/tai perjantaina ohjelmatuotannon kanssa ja nuorten kanavien, ei osaston seinissä.

1. **Teemat**

Koska syksyllä 2014 kirjastoilla on todennäköisesti jo käytettävissään kotimaista e-aineistoa, jota tulisi esitellä mahdollisimman paljon, päätettiin, että osaston teemana olisivat e-aineistot. Muita teemoja (Ranska, saaristo, dekkarit, I maailmasota) voidaan nostaa esiin kirjastojen ennakkonäyttelyissä ja esiteltävien e-aineistojen sisällöissä. Jokainen miettii seuraavaan kokoukseen kirjastoissa esiin nostettavia teemoja.

1. **Miniseminaari**

Pe aamupäivällä pidettävän seminaarin aiheena olisi tulevaisuus mediaympäristöissä ja etenkin kirjastojen näkökulmasta. Sisältöjä ja puhujia selvitellään, ehdotettuina mm. Elina Hiltunen ja Risto Linturi. Tiina selvittää Kirjastoseurasta heidän suunnitelmiaan.

1. **Teemojen esittely kirjastoissa**

Myöhemmin valittuja messuteemoja esitellään kirjastojen aineistonäyttelyissä syyskuussa, jolloin kirjastoissa tiedotetaan messuista yleisemminkin ja myydään lippuja.

1. **Messupäivystykset**

Messuille tarvitaan noin 30 päivystäjää. Päivystäjien haku tehdään johtajien kautta, samalla tulee huolehtia siitä, että joka päivystyskerralla olisi myös ruotsinkielinen päivystäjä. Päivystäjäasioihin palataan myöhemmin.

1. **Messulippujen myynti kirjastoissa**

Kirjastoille tarjotaan mahdollisuutta ottaa myyntiin edullisia ennakkolippuja (v. 2013 10 €, norm.hinta 14 €, kirjastoille jäi 1 €/lippu). Asiakkaat ovat kiitelleet edullista ennakkolippumahdollisuutta.

1. **Kustannukset**

Käytiin läpi todennäköisiä kustannuksia. Päätettiin ehdottaa maakuntakokoukselle, että kustannukset jaettaisiin asukasluvun mukaisessa suhteessa. Kaarina Koskinen tekee seuraavaan palaveriin pohjan kustannuslaskelmaan.

1. **Seuraava palaveri**

Tiina tekee seuraavasta palaverista Sumpli-äänestyksen, palaveri viikolla 13.

Muistion vakuudeksi

Tiina Salo